
Naslov: Sanacija v Kostanjevici se nadaljuje
Napoved za voditelja:

Po vsej Sloveniji na prizadetih območjih, ki jih je prizadelo zadnje obilno deževje, odpravljajo posledice tokratne vodne ujme. Ta je povzročila veliko škodo, tako ljudem v stanovanjskih in gospodarskih objektih, pa tudi na njivah, travnikih, sadovnjakih in vinogradih. Največ škode bo zagotovo na infrastrukturi, saj se je sprožilo veliko zemeljskih plazov. V Kostanjevici na Krki so na tamkajšnjem otoku šele danes začeli s pravo sanacijo, saj je bil včeraj severni del otoka še pod vodo. Od tam se nam javlja naš dopisnik Goran Rovan. Kaj se danes dogaja v Dolenjskih Benetkah?
T- Iz Kostanjevice na Krki GORAN ROVAN /

X- Snemalec in montažer Tomi Naglič /

Lep pozdrav. V Kostanjevici danes dežuje, kljub temu 50 vojakov Slovenske vojske in še vsaj 30 gasilcev nadaljuje s sanacijo škode, ki jo je povzročila narasla Krka na kostanjeviškem otoku ter narasli potoki in hudourniki, ki so sprožili več kot 40 plazov. Kostanjevica je zdaj spet dostopna z avtomobili, voda je odtekla, gladina reke Krke počasi upada in življenje se vrača v običajne tirnice. Prebivalci na otoku imajo spet elektriko, stekel je pouk na osnovni šoli, otroci so ponovno v vrtcu. Ljudje zdaj ugotavljajo, kakšno škodo jim je tokratna poplava povzročila. Kljub temu, da so se tokrat nanjo pripravili, bo škoda spet velika. Po prvih ocenah bo te kar za štiri milijone evrov, kar je skoraj enkrat več kot ob poplavah leta 2010. 
Kljub temu je v Posavju zaradi plazov še nekaj cest zaprtih, med njimi tudi cesta na Bohor ter cesta od Kostanjevice proti Zameškemu ter proti Karlčam.

Toliko za zdaj. Več pa v naslednjih informativnih oddajah.

